CELEX: 32018D0993
Language: el
Date: 2018-07-11 00:00:00
Title: Απόφαση (ΕΕ) 2018/993 της Επιτροπής, της 11ης Ιουλίου 2018, για την τροποποίηση των αποφάσεων (ΕΕ) 2017/1214, (ΕΕ) 2017/1215, (ΕΕ) 2017/1216, (ΕΕ) 2017/1218 και (ΕΕ) 2017/1219 όσον αφορά τη διάρκεια της μεταβατικής περιόδου [κοινοποιηθείσα υπό τον αριθμό C(2018) 4312] (Κείμενο που παρουσιάζει ενδιαφέρον για τον ΕΟΧ)

13.7.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/14
            
         ΑΠΌΦΑΣΗ (ΕΕ) 2018/993 ΤΗΣ ΕΠΙΤΡΟΠΉΣ
   της 11ης Ιουλίου 2018
   για την τροποποίηση των αποφάσεων (ΕΕ) 2017/1214, (ΕΕ) 2017/1215, (ΕΕ) 2017/1216, (ΕΕ) 2017/1218 και (ΕΕ) 2017/1219 όσον αφορά τη διάρκεια της μεταβατικής περιόδου
   
      
         [κοινοποιηθείσα υπό τον αριθμό C(2018) 4312]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Έπειτα από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Η απόφαση 2011/382/ΕΕ της Επιτροπής (2) αντικαταστάθηκε από την απόφαση (ΕΕ) 2017/1214 της Επιτροπής (3) για τη θέσπιση αναθεωρημένων κριτηρίων και απαιτήσεων για τα απορρυπαντικά πιάτων. Με σκοπό να δοθεί στους παραγωγούς των οποίων τα προϊόντα έλαβαν το οικολογικό σήμα για απορρυπαντικά πιάτων, με βάση τα κριτήρια που περιλαμβάνονται στην απόφαση 2011/382/ΕΕ, επαρκής χρόνος ώστε να προσαρμόσουν τα προϊόντα τους, προκειμένου να συμμορφώνονται με την απόφαση (ΕΕ) 2017/1214, η εν λόγω απόφαση καθορίζει μεταβατική περίοδο. Η εν λόγω μεταβατική περίοδος 12 μηνών λήγει στις 22 Ιουνίου 2018.
            
         
               (2)
            
            
               Η απόφαση 2012/720/ΕΕ της Επιτροπής (4) αντικαταστάθηκε από την απόφαση (ΕΕ) 2017/1215 της Επιτροπής (5) για τη θέσπιση αναθεωρημένων κριτηρίων και απαιτήσεων για τα απορρυπαντικά πλυντηρίων πιάτων για βιομηχανική ή ιδρυματική χρήση. Με σκοπό να δοθεί στους παραγωγούς των οποίων τα προϊόντα έλαβαν το οικολογικό σήμα για απορρυπαντικά πλυντηρίων πιάτων για βιομηχανική ή ιδρυματική χρήση, με βάση τα κριτήρια που περιλαμβάνονται στην απόφαση 2012/720/ΕΕ, επαρκής χρόνος ώστε να προσαρμόσουν τα προϊόντα τους, προκειμένου να συμμορφώνονται με την απόφαση (ΕΕ) 2017/1215, η εν λόγω απόφαση καθορίζει μεταβατική περίοδο. Η εν λόγω μεταβατική περίοδος 12 μηνών λήγει στις 22 Ιουνίου 2018.
            
         
               (3)
            
            
               Η απόφαση 2011/263/ΕΕ της Επιτροπής (6) αντικαταστάθηκε από την απόφαση (ΕΕ) 2017/1216 της Επιτροπής (7) για τη θέσπιση αναθεωρημένων κριτηρίων και απαιτήσεων για τα απορρυπαντικά πλυντηρίων πιάτων. Με σκοπό να δοθεί στους παραγωγούς των οποίων τα προϊόντα έλαβαν το οικολογικό σήμα για απορρυπαντικά πλυντηρίων πιάτων, με βάση τα κριτήρια που περιλαμβάνονται στην απόφαση 2011/263/ΕΕ, επαρκής χρόνος ώστε να προσαρμόσουν τα προϊόντα τους, προκειμένου να συμμορφώνονται με την απόφαση (ΕΕ) 2017/1216, η εν λόγω απόφαση καθορίζει μεταβατική περίοδο. Η εν λόγω μεταβατική περίοδος 12 μηνών λήγει στις 22 Ιουνίου 2018.
            
         
               (4)
            
            
               Η απόφαση 2011/264/ΕΕ της Επιτροπής (8) αντικαταστάθηκε από την απόφαση (ΕΕ) 2017/1218 της Επιτροπής (9) για τη θέσπιση αναθεωρημένων κριτηρίων και απαιτήσεων για τα απορρυπαντικά πλυντηρίων ρούχων. Με σκοπό να δοθεί στους παραγωγούς των οποίων τα προϊόντα έλαβαν το οικολογικό σήμα για απορρυπαντικά πλυντηρίων ρούχων, με βάση τα κριτήρια που περιλαμβάνονται στην απόφαση 2011/264/ΕΕ, επαρκής χρόνος ώστε να προσαρμόσουν τα προϊόντα τους, προκειμένου να συμμορφώνονται με την απόφαση (ΕΕ) 2017/1218, η εν λόγω απόφαση καθορίζει μεταβατική περίοδο. Η εν λόγω μεταβατική περίοδος 12 μηνών λήγει στις 22 Ιουνίου 2018.
            
         
               (5)
            
            
               Η απόφαση 2012/721/ΕΕ της Επιτροπής (10) αντικαταστάθηκε από την απόφαση (ΕΕ) 2017/1219 της Επιτροπής (11) για τη θέσπιση αναθεωρημένων κριτηρίων και απαιτήσεων για τα απορρυπαντικά πλυντηρίων ρούχων για βιομηχανική ή ιδρυματική χρήση. Με σκοπό να δοθεί στους παραγωγούς των οποίων τα προϊόντα έλαβαν το οικολογικό σήμα για απορρυπαντικά πλυντηρίων ρούχων για βιομηχανική ή ιδρυματική χρήση, με βάση τα κριτήρια που περιλαμβάνονται στην απόφαση 2012/721/ΕΕ, επαρκής χρόνος ώστε να προσαρμόσουν τα προϊόντα τους, προκειμένου να συμμορφώνονται με την απόφαση (ΕΕ) 2017/1219, η εν λόγω απόφαση καθορίζει μεταβατική περίοδο. Η εν λόγω μεταβατική περίοδος 12 μηνών λήγει στις 22 Ιουνίου 2018.
            
         
               (6)
            
            
               Ορισμένοι εθνικοί φορείς απονομής οικολογικών σημάτων της ΕΕ ενημέρωσαν την Επιτροπή σχετικά με την ανάγκη παράτασης αυτών των μεταβατικών περιόδων κατά έξι μήνες, λόγω του μεγάλου όγκου των αιτήσεων ανανέωσης των συμβάσεων απονομής οικολογικών σημάτων της ΕΕ. Η Επιτροπή πραγματοποίησε αξιολόγηση που επιβεβαιώνει την ανάγκη παράτασης των μεταβατικών περιόδων κατά έξι μήνες.
            
         
               (7)
            
            
               Ως εκ τούτου, οι αποφάσεις (ΕΕ) 2017/1214, (ΕΕ) 2017/1215, (ΕΕ) 2017/1216, (ΕΕ) 2017/1218 και (ΕΕ) 2017/1219 θα πρέπει να τροποποιηθούν αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 της απόφασης (ΕΕ) 2017/1214 η παράγραφος 3 αντικαθίσταται από το ακόλουθο κείμενο:
   
      «3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2011/382/ΕΕ μπορούν να χρησιμοποιούνται έως τις 22 Δεκεμβρίου 2018.»
   
   Άρθρο 2
   Στο άρθρο 7 της απόφασης (ΕΕ) 2017/1215 η παράγραφος 3 αντικαθίσταται από το ακόλουθο κείμενο:
   
      «3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2012/720/ΕΕ μπορούν να χρησιμοποιούνται έως τις 26 Δεκεμβρίου 2018.».
   
   Άρθρο 3
   Στο άρθρο 7 της απόφασης (ΕΕ) 2017/1216 η παράγραφος 3 αντικαθίσταται από το ακόλουθο κείμενο:
   
      «3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2011/263/ΕΕ μπορούν να χρησιμοποιούνται έως τις 26 Δεκεμβρίου 2018.».
   
   Άρθρο 4
   Στο άρθρο 7 της απόφασης (ΕΕ) 2017/1218 η παράγραφος 3 αντικαθίσταται από το ακόλουθο κείμενο:
   
      «3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2011/264/ΕΕ μπορούν να χρησιμοποιούνται έως τις 26 Δεκεμβρίου 2018.».
   
   Άρθρο 5
   Στο άρθρο 7 της απόφασης (ΕΕ) 2017/1219 η παράγραφος 3 αντικαθίσταται από το ακόλουθο κείμενο:
   
      «3.   Οι άδειες χρήσης του οικολογικού σήματος της ΕΕ που χορηγούνται σύμφωνα με τα κριτήρια που καθορίζονται στην απόφαση 2012/721/ΕΕ μπορούν να χρησιμοποιούνται έως τις 26 Δεκεμβρίου 2018.».
   
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Ιουλίου 2018.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      (2)  Απόφαση 2011/382/ΕΕ της Επιτροπής, της 24ης Ιουνίου 2011, για καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πιάτων (ΕΕ L 169 της 29.6.2011, σ. 40).
   
      (3)  Απόφαση (ΕΕ) 2017/1214 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πιάτων (ΕΕ L 180 της 12.7.2017, σ. 1).
   
      (4)  Απόφαση 2012/720/ΕΕ της Επιτροπής, της 14ης Νοεμβρίου 2012, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά αυτόματων πλυντηρίων πιάτων για βιομηχανική ή ιδρυματική χρήση (ΕΕ L 326 της 24.11.2012, σ. 25).
   
      (5)  Απόφαση (ΕΕ) 2017/1215 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων για βιομηχανική ή ιδρυματική χρήση (ΕΕ L 180 της 12.7.2017, σ. 16).
   
      (6)  Απόφαση 2011/263/ΕΕ της Επιτροπής, της 28ης Απριλίου 2011, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων (ΕΕ L 111 της 30.4.2011, σ. 22).
   
      (7)  Απόφαση (ΕΕ) 2017/1216 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων (ΕΕ L 180 της 12.7.2017, σ. 31).
   
      (8)  Απόφαση 2011/264/ΕΕ της Επιτροπής, της 28ης Απριλίου 2011, περί καθορισμού οικολογικών κριτηρίων για την απονομή του οικολογικού σήματος της EE σε απορρυπαντικά πλυντηρίων ρούχων (ΕΕ L 111 της 30.4.2011, σ. 34).
   
      (9)  Απόφαση (ΕΕ) 2017/1218 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων (ΕΕ L 180 της 12.7.2017, σ. 63).
   
      (10)  Απόφαση 2012/721/ΕΕ της Επιτροπής, της 14ης Νοεμβρίου 2012, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση (ΕΕ L 326 της 24.11.2012, σ. 38).
   
      (11)  Απόφαση (ΕΕ) 2017/1219 της Επιτροπής, της 23ης Ιουνίου 2017, για τον καθορισμό των κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση (ΕΕ L 180 της 12.7.2017, σ. 79).